**Э́дзі Р́ама** (4 ліпеня 1963, Тырана) — албанскі палітык, баскетбаліст, артыст і мастак. Міністр культуры і спорту ў 1998—2000 гг. Бурмістар Тыраны ў 2000—2011 гг. Кіраўнік Сацыялістычнай партыі Албаніі з кастрычніка 2005. Пасля пераможных для яго партыі парламенцкіх выбараў у 2013 годзе вылучаны на прэм’ера Албаніі, 15 верасня 2013 года заняў гэту пасаду.

Біяграфія
---------

### Мастацтва

Паводле адукацыі і прафесіі артыст і мастак. Напачатку 1990-х займаў пасаду прафесара мастацтва ў Албанскай Акадэміі мастацтва. У 1995 з’ехаў на вучобу ў Парыж. У 1997 падчас наведвання радзімы быў моцна збіты групай зламыснікаў.

Як прафесар Рама выдаў дзве кніжкі. Яго мастацкія працы былі прэзентаваны на шматлікіх выстаўках у краіне і за граніцай.

### Удзел у палітыцы

У 1998 Рама вярнуўся з Парыжу ў Албанію на пахаванне бацькі, вядомага разьбяра. У Францыю больш не вярнуўся, бо прэм’ер Фатас Нана прапанаваў яму ў сваім кабінеце пасаду міністра культуры, моладзі і спорту, якую Рама займаў да 2000 года. Аднак сябрам Сацыялістычнай партыі Албаніі тады ён не стаў.

У кастрычніку 2000 прымаў удзел у мясцовых выбарах на пасаду бурмістра Тыраны як незалежны кандыдат, за падтрымкай Сацыялістычнай партыі Албаніі. Выйграў выбары, здабыўшы 55 % галасоў. 13 кастрычніка 2003 быў пераабраны дзякуючы 61 % галасоў. У выбарах 18 лютага 2007 Рама трэці раз здабыў перамогу на пасаду бурмістра сталіцы.

Будынак у Тыране, размаляваны ў характэрныя колеры з ініцыятывы Рамы
Як бурмістар Тыраны вызначыўся ў змене выгляду і забудовы гораду. Ліквідаваў нелегальныя пабудовы ў межах сталіцы, паводле яго прапановы перафарбавалі фасады мноства будынкаў у характэрныя, яркія і рознакаляровыя колеры. Распрацаваў праект *Хрыстос і Зеляніна*, які надаў зеляніны і стварыў новую інфраструктуру гораду. У выніку гэтага плану з’явіліся амаль 97 тысяч м² новых паркаў. За сваю дзейнасць атрымаў у 2004 годзе тытул *World Mayor 2004*, а ў 2005 апынуўся ў спісе *European Heroes 2005* часопіса Time.

У кастрычніку 2003 Рама стаў сябрам Сацыялістычнай партыі Албаніі. 9 кастрычніка 2005, пасля паражэння на выбарах, замяніў Фатаса Нана на пасадзе кіраўніка партыі. 10 верасня 2013 атрымаў ад прэзідэнта Албаніі Буяра Нішані прапанову стварыць і ўзначаліць новы ўрад. Праз пяць дзён быў прызначаны на пасаду.

Зноскі
------

1. ↑
2. ↑
3. 1 2 3 4 5  Edi Rama European Stability Initiative.
4. 1 2 3  Edi Rama, Mayor of Tirana World Mayor
5. ↑  Albania names Socialists’ Edi Rama as new prime minister Архівавана 10 верасня 2013. The Washington Post

Спасылкі
--------

* Лагатып Вікісховішча На Вікісховішчы ёсць медыяфайлы па тэме Эдзі Рама

| ⛭НАТА Лідары краін — членаў НАТА |
| --- |
| 
* НАТА Столтэнберг (Генеральны сакратар НАТА)

* Албанія Рама
* Балгарыя Пяткоў
* Бельгія Дэ Кро
* Венгрыя Орбан
* Вялікабрытанія Сунак
* Германія Шольц
* Грэцыя Міцатакіс
* Данія Фрэдэрыксен
* Злучаныя Штаты Амерыкі Байдэн
* Ісландыя Якабсдоцір
* Іспанія Санчэс
* Італія Мелоні
* Канада Трудо
* Латвія Рынкевічс
* Літва Наўседа
* Люксембург Бетэль
* Нарвегія Сцёрэ
* Нідэрланды Рутэ
* Партугалія Кошта
* Паўночная Македонія Кавачэўскі
* Польшча Дуда
* Румынія Яханіс
* Славакія Хэгер
* Славенія Голаб
* Турцыя Эрдаган
* Францыя Макрон
* Харватыя Пленкавіч
* Чарнагорыя Крывакапіч
* Чэхія Фіяла
* Эстонія Калас

 |